স্পগেজা ক্রিকেট লীগ

স্পগেজা ক্রিকেট লীগ ( পশতু: شپږیزه کرکټ لیګ) অথবা এসসিএল ( যা স্পন্সরশিপের কারণে এক্স-বুল এনার্জি স্পগেজা ক্রিকেট লীগ নামে পরিচিত) হল আফগানিস্তান ক্রিকেট বোর্ড কর্তৃক প্রতি বছর আফগানিস্তানে আয়োজিত একটি টি-টোয়েন্টি ক্রিকেট টুর্নামেন্ট। স্পগেজা পশতু শব্দ, যার অর্থ হলো ছক্কা বা সিক্স। স্পগেজা টুর্নামেন্টটি আটটি ফ্র্যাঞ্চাইজি নিয়ে গঠিত  এবং টুর্নামেন্টিতে জাতীয় দলের খেলোয়াড়, বিদেশী ক্রিকেটার, 'এ' দল, অনূর্ধ্ব-১৯ দলের খেলোয়াড় ও সংশ্লিষ্ট অঞ্চলের অভিজাত খেলোয়াড়রা অংশগ্রহণ করে। এছাড়াও আফগানিস্তান ক্রিকেট বোর্ড সকল দলকে ফ্র্যাঞ্চাইজি দিয়ে লীগকে পরিচিতি দিয়েছে, যেখানে প্রতিটি দল ড্রাফটের মাধ্যমে খেলোয়াড় নির্বাচন করতে পারে। 

এই টুর্নামেন্টের চূড়ান্ত লক্ষ্য হল আফগানিস্তানে ক্রিকেট ও খেলাধুলার প্রচার এবং খেলাধুলার মাধ্যমে শান্তি প্রতিষ্ঠা করা। টুর্নামেন্টটি আফগানিস্তানের জাতীয় টিভি চ্যানেল আরটিএ-তে সরাসরি সম্প্রচার করা হয়। 

 ইতিহাস 
এই লীগটি ২০১৩ সালে 'স্পগেজা ক্রিকেট টুর্নামেন্ট' নামে প্রতিষ্ঠিত হয়। এই প্রতিযোগিতায় আফগানিস্তানের পাঁচটি আঞ্চলিক দল অংশগ্রহণ করে। এটি ছিল আফগানিস্তান ক্রিকেট বোর্ডের একটি সফল উদ্যোগ, যা দেশের ঘরোয়া ক্রিকেট কাঠামোকে সুসংগঠিত রূপ দিতে সাহায্য করে। প্রথম আসরে স্পিনঘার টাইগার্স চ্যাম্পিয়ন হয়। উদ্বোধনী সংস্করণটি সফলভাবে সম্পন্ন হয় এবং টুর্নামেন্টের সব ম্যাচ শ্যামশাদ টিভি সম্প্রচার করে। এরপর ২০১৪ সালে অনুষ্ঠিত দ্বিতীয় আসরেও উক্ত পাঁচটি আঞ্চলিক দল অংশগ্রহণ করে এবং সে বছর মিস-এ-আইনাক নাইটস শিরোপা জয় করে।  এতে গুলবাদিন নায়েব টুর্নামেন্টের সেরা খেলোয়াড়, নূর আলি জাদরান সেরা ব্যাটসম্যান ও রোখান বারেকজাই সেরা বোলার নির্বাচিত হন।

২০১৭ সাল থেকে আন্তর্জাতিক ক্রিকেট কাউন্সিল এই টুর্নামেন্টকে লিস্ট এ ক্রিকেটের মর্যাদা প্রদান করে। এটি টি–টোয়েন্টি প্রতিযোগিতা হলেও তখন আফগানিস্তানের ৫০ ওভারের কোনো ঘরোয়া টুর্নামেন্ট না থাকায় আইসিসি প্রথমে একে লিস্ট এ ক্রিকেট হিসেবে স্বীকৃতি দেয়।

তবে ২০১৭ সালের মে মাসে আইসিসি আফগানিস্তানের ৫০ ওভারের গাজী আমানুল্লাহ খান আঞ্চলিক ওয়ানডে টুর্নামেন্টকে আনুষ্ঠানিকভাবে লিস্ট এ মর্যাদা দেয়। এরপর একই বছরে স্পগেজা ক্রিকেট লীগের ম্যাচগুলোকে আনুষ্ঠানিকভাবে টি–টোয়েন্টি মর্যাদা প্রদান করা হয়।

 দলসমূহ 

পূর্বে স্পগেজা ক্রিকেট লিগে আফগানিস্তানের ৫ অঞ্চলের প্রতিনিধিত্ব ছিল। তবে ২০১৫ সালের সংস্করণে ষষ্ঠ দল হিসেবে কাবুল ইগলস যুক্ত হয়। ২০২১ সালে আরো দুটি নতুন দল হিন্দুকুশ স্টারস ও পামির জালমি যুক্ত হয়। 
দলঅঞ্চলপ্রদেশঘরোয়া মাঠঅভিষেকজয়Amo Sharks আমোBalkh, Faryab, Jowzjan, Samangan, Sar-e PolBalkh Cricket Stadium, Mazar-i-Sharif20132 (2024, 2025)Band-e-Amir DragonsBand-e-AmirGhazni, Bamyan, Daykundi, Maidan WardakGhazni Cricket Ground, Ghazni20131 Boost DefendersBoostKandahar, Helmand, Nimroz, Uruzgan, ZabulKandahar International Cricket Stadium, Kandahar2013N/AHindukush StarsHindukushHerat, Badghis, Farah, GhorHerat Cricket Ground, Herat2022N/AKabul EaglesKabulKabulAlokozay Kabul International Cricket Ground, Kabul20152 Mis Ainak KnightsMis AinakKhost, Logar, Paktia, PaktikaKhost Cricket Stadium, Khost20131 Pamir ZalmiPamirKunduz, Badakhshan, Baghlan, Panjshir, Parwan, TakharKunduz Cricket Ground, Kunduz2022N/ASpeenghar TigersSpeengharNangarhar, Kapisa, Kunar, Laghman, NuristanGhazi Amanullah International Cricket Stadium, Jalalabad20133 

 তথ্যসূত্র 

বিষয়শ্রেণী:টুয়েন্টি২০ ক্রিকেট লিগ
বিষয়শ্রেণী:আফগানিস্তানে ক্রিকেট
বিষয়শ্রেণী:ঘরোয়া ক্রিকেট প্রতিযোগিতা
বিষয়শ্রেণী:আফগানিস্তানে পেশাদার ক্রীড়া লিগ